|  |  |  |  |  |
| --- | --- | --- | --- | --- |
| Številka: | 43001-323/2021-01 |  | oznaka naročila: | A-163/21 S  |
| Datum: | 01.09.2021 |  | MFERAC: | 2431-21-401236/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo / 2021 - 3** |

**JN005534/2021-B01 - A-163/21; datum objave: 12.08.2021**

**Datum prejema: 31.08.2021   18:48**

**Vprašanje:**

Zakon o arhitekturni in inženirski dejavnosti (ZAID) (Uradni list RS, št. 61/17) v 14. člen;
(2) Dejavnost na področju poklicnih nalog pooblaščenih arhitektov in inženirjev lahko opravlja gospodarski subjekt, ki izpolnjuje naslednje pogoje:

- da ima v Poslovni register Slovenije vpisano vsaj eno od dejavnosti, ki so s predpisom, ki ureja standardno klasifikacijo dejavnosti, opredeljene kot arhitekturno in tehnično projektiranje, tehnično preizkušanje in analiziranje,
- da ima za polni delovni čas ali za krajši delovni čas v posebnih primerih v skladu z zakonom, ki ureja delovna razmerja, zaposlenega vsaj enega pooblaščenega arhitekta ali pooblaščenega inženirja; ali če imajo najmanj polovico deležev v družbi družbeniki, ki so pooblaščeni arhitekti ali inženirji ali gospodarski subjekt, ki izpolnjuje pogoje za opravljanje arhitekturne in inženirske dejavnosti iz tega zakona in je eden od pooblaščenih arhitektov ali inženirjev hkrati poslovodni organ; ali če je fizična oseba, ki samostojno opravlja arhitekturno ali inženirsko dejavnost za polni delovni čas ali za krajši delovni čas v posebnih primerih v skladu z zakonom, ki ureja delovna razmerja, sama pooblaščeni arhitekt ali pooblaščeni inženir,
- imeti mora zagotovljeno zavarovanje pred odgovornostjo za škodo v skladu s 15. členom tega zakona in
- da ni v stečajnem postopku.

Glede na drugo alinejo 2 odstavka ZAID menimo, da je vaša zahteva, iz Navodil za pripravo ponudbe iz točke 3.2.3.3 "Zagotovljen mora biti odgovorni nadzornik nad gradnjo cest, ki izpolnjuje naslednje zahteve:
- zaposlen pri ponudniku (samostojnemu ponudniku ali vodilnemu partnerju ali partnerju v skupni ponudbi)", ni skladna s 14. členom ZAID.

S to zahtevo namreč onemogočate gospodarske subjekte, ki imajo po 14.členu dovoljenje za opravljanje dejavnosti, četudi nimajo polno zaposlenih pooblaščenih inženirjev, saj ZAID v 14.členu dovoljuje opravljanje dejavnosti "če imajo najmanj polovico deležev v družbi družbeniki, ki so pooblaščeni arhitekti ali inženirji ali gospodarski subjekt, ki izpolnjuje pogoje za opravljanje arhitekturne in inženirske dejavnosti iz tega zakona in je eden od pooblaščenih arhitektov ali inženirjev hkrati poslovodni organ".

Menimo, da je potrebno omogočiti sodelovanje na razpisu gospodarskim subjektom, ki jim to omogoča veljavna zakonodaja in se zahteva, da mora biti odgovorni nadzornik nad gradnjo cest zaposlen pri ponudniku, ustrezno spremeni.

lep pozdrav

**Odgovor:**

Izpolnjevanje zahtev iz 14. člena ZAID, ki gospodarskim subjektom določa pogoje za opravljanje dejavnosti na področju poklicnih nalog pooblaščenih arhitektov in inženirjev, je Naročnik zapisal v pogoju 3.2.1.1.

Za naročnika so bistvenega pomena kadri, ki bodo javno naročilo izvajali. V tem smislu je za naročnika pomembno, da so ključni kadri zaposleni (naročnik ne določa v kakšnem obsegu) pri gospodarskemu subjektu, ki v ponudbi nastopa kot ponudnik (samostojni ponudnik ali vodilni partner ali partner v skupni ponudbi) saj le-ta prevzema pogodbene obveznosti in nosi odgovornost za pravilno in pravočasno izvedbo naročila ter v ta namen predlaga tudi menično izjavo za dobro izvedbo del. Prav tako je ponudnik (oz. v fazi izvedbe izvajalec) tisti, ki je odgovoren za vso komunikacijo in koordinacijo z naročnikom.